open-index/open-wikipedia-markdown huggingface dataset:
Novi Karlovci

**Novi Karlovci** () je naselje u Vojvodini, odnosno Srbiji, koje administrativno pripada opštini Inđija u Sremskom okrugu, (poznati i kao „*Sase*“ među lokalnim stanovništvom) se nalaze nekih 10 kilometara istočno od Inđije. Prema popisu iz 2002. bilo je 3036 stanovnika (prema popisu iz 1991. bilo je 2947 stanovnika).

## Historija

Davne 1720. zbog pretrpljene velike štete u ratu sa Turcima, stanovnici Sremskih Karlovaca podneli su molbu da im se ustupe pustare Sase, Pazova i Jarkovci. Iste godine tri karlovačka trgovca zakupila su taj prostor. Prva naseljavanja vršili su, uglavnom, Karlovčani pa je 1745. godine naselje dobilo zvaničan naziv Novi Karlovci.

Neobično burna istorija ovog malog mesta, opasanog kukuruzima, repom i suncokretima, zauvek je zabeležena na crkvenom podu, gde su 1943. ustaše pobile desetine ljudi. Sasani su desetak dana organizovali odmazdu ali nemajući više od nekoliko starih pušaka, isekli su stabljike suncokreta i uz veliku graju presreli ustaše iz Slankamena i navodno, na smrt ih preplašili i oterali. Ostali su poznati kao Suncokretaška četa. Kako bilo, popovi se otad pravdaju da nema sredstva za čišćenje i četke koji bi mogli da operu krv sa crkvenog poda pa je on i dan-danas prekriven tepihom.Pre mnogo godina na ovoj povrsini je bilo more,raslo je puno sasa sto jesu biljke,naziv ovog sela Sase jeste dobijeno od biljaka sasa.Nije sigurno ali se predpostavlja.

## Osnovna škola ,,[[Slobodan Bajić Paja]]"

Postojeća školska zgrada koja se nalazi u centru sela podignuta je 1911. godine, a 1966. godine na proslavi 200. godišnjice rada obuhvatala je 530 učenika. Za vreme Drugog svetskog rata zgrada je zapaljena, međutim posle rata je rekonstruisana, tako da je zadržala svoj prvobitni izgled.

## Seoska slava

Obeležava se svake godine na 8. maj. Tog dana se praznuje apostol Marko Markovdan.

## Sremska potkovica

Glavna kulturna manifestacija u naselju je „Sremska potkovica“ koja se održava svake godine na „Markov dan“, 8. maja. Manifestacija je takmičarskog karaktera i podrazumeva učešće više kategorija zaprege – od jednoprega do sedmoprega. Učesnici su mnogobrojne uzgajivačnice konja i ergele iz cele Srbije.

## Značajne osobe
* Pavle Marković Adamov
* Branko Oreščanin
* Marica Radojčić Prešić
* Predrag Vidanović - Bata
* Pavle Zarić- King
* Živan Živković

## Znameniti lokaliteti
* Crkva Vavedenja Presvete Bogorodice,
* Crkva Sv.Marka- poznatiju kao Vodice,
* rečicu Budovar,
* Autlet Centar

## Demografija
U naselju Novi Karlovci živi 2417 punoletnih stanovnika, a prosečna starost stanovništva iznosi 40,4 godina (39,3 kod muškaraca i 41,5 kod žena). U naselju ima 901 domaćinstvo, a prosečan broj članova po domaćinstvu je 3,37.
Osnovna privredna delatnost u zajednici je poljoprivreda, uglavnom ratarska proizvodnja pšenice, kukuruza, suncokreta i šećerne repe.

Ovo naselje je velikim delom naseljeno Srbima (prema popisu iz 2002. godine).

## Reference

## Povezano
* Srem
* Sremski okrug
* Belegis

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Stanton T. Friedman

**Stanton Terry Friedman** (29. jul 1934 -) je profesionalni ufolog koji trenutno živi u Frederictonu u Kanadi. Bio je originalni civilni istražitelj incidenta u Roswellu. Studirao je fiziku na Univerzitetu Chicaga i radio kao nuklearni fizičar na istraživačko-razvojnim projektima nekoliko vodećih kompanija. 

## Vanjske veze

* Stanton T. Friedman - Homepage
* Interview with Stanton Friedman
768.

__NOTOC__
Godina **768.** (**[[Rimski brojevi|DCCLXVIII]]**) bila je prijestupna godina koja počinje u petak u julijanskom kalendaru. Oznaka 768. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* Nakon smrti franačkog kralja Pipina Malog država je podijeljena na istočni dio kojim vlada njegov sin Karloman i zapadni dio, kojim vlada njegov sin Karlo (kasnije poznat kao Karlo Veliki).
* 7. 8. &ndash; Stjepan III nasljeđuje Pavla I kao 94. papa.
* Aurelio nasljeđuje Fruelu I kao kralj Asturije.
* Wales, prema *[[Annales Cambriae]]*, na osnovu učenja Elbodugusa počinje slaviti Uskrs po rimskim, umjesto dotadašnjim keltskim datumima.
* Osnovan grad Deventer (u današnjoj Nizozemskoj) (približni datum).


## Rođenja

* Han Yu, kineski filozof, esejist i pjesnik iz doba dinastije Tang (u. 824)
* Xue Tao, kineska pjesnikinja

## Smrti

* Pipin Mali, kralj Franaka i otac Karla Velikog (r. 714)
* Fruela I od Asturije
* Yaxun B'alam IV, kralj Yaxchilana (r. 709)

## Reference
Deventer

**Deventer** je grad i istoimena općina u nizozemskoj provinciji Overijssel koja administrativno pripada njenoj regiji Salland. Deventer se većim dijelom nalazi na istočnoj, i manjim dijelom na zapadnoj obali rijeke IJssel. Godine 2005. mu je pripojena obližnja općina Bathmen u nastojanju da se smanji birokracija u Nizozemskoj.

## Znamenite ličnosti vezane uz Deventer
* Gerard Ter Borch
* Jan Bultman
* Ron Dekker
* Desiderius Erasmus
* Geert Groote
* Alexander Hegius
* Etty Hillesum
* Han Hollander
* Guusje Ter Horst
* Jomanda
* Bert van Marwijk
* Han van Meegeren
* Marc Overmars
* Sveti Radboud
* Jacobus Revius
* Rutger Jan Schimmelpenninck
* Victor Sikora
* Samuel Holland
* Marthinus Theunis Steyn
* Jan Pieterszoon Sweelinck
* Gertjan Verbeek
* Arjen Grolleman

## Zbratimljeni gradovi
*  Tartu, Estonija 
*  London, Kanada 
*   Sibiu, Rumunjska, od 2009.

## Reference

## Vanjske veze

* Official website
* hanseatic cities
* Official Tourist website 
* Guide over Deventer in spanish
Aurelio od Asturije

**Aurelije Asturijski** (oko 740. - 774) je bio kralj Asturije od 768. godine do svoje smrti.

Rođen je u Léonu, a bio je brat Alfonsa I. Asturijskog. Na prijestolju je naslijedio svog rođaka Fruelu I. kojeg je ubio njegov brat. Imao je mirnu vladavinu, a umro je prirodnom smrću u Langreu. Nije imao nasljednika, pa ga je naslijedio njegov nećak Silo, sin sestre Fruele I.
Han Yu

**Han Ji** (, 768—824), rođen u Nanjangu u Henanu, Kina, je bio prethodnik Neokonfucijanizma kao i esejist i Kineski pesnik, tokom Tang dinastije. Bio je vođa pokreta „Stara proza“ koji se suprostavljao formalnom stilu pisanja i predlagao upotrebu jednostavnijih kolokvijalnih izraza i sintakse. Han ji u svojim pesmama počinje ca komentarima i polemikama i kod njega se osećaju prozni uticaji.

Han Ji je imao dugu i prelativno uspešnu političku karijeru dok nije pao u nemilost i upućen za činovnika u udaljenu oblast u Guantungu.

## Reference
Xue Tao

**Xue Tao** (, 768–831), kurtoazno ime **Hongdu** (洪度/宏度), je kineska pjesnikinja, koja se, zajedno sa Yu Xuanji i Li Ye (李冶) smatra najpoznatijom ženom-pjesnikom iz doba dinastije Tang.

Bila je kćer nižeg činovnika iz prijestolnice Chang'an koji je upućen na službu u Chengdu. Tamo je ostala živjeti s majkom nakon očeve smrti; historičari pretpostavljaju da je razlog za to bilo siromaštvo, odnosno nedostatak sredstava za put kući. Tamo se registirala u cehu lokalnih kurtizana i zabavljačica, te se istakla duhovitošću i dosjetljivošću. Zapazio ju je lokalni guverner Yuan Zhen sa kojim se zbližila, i sa kojim je izmjenjivala pjesme. Kasnije je bila bliska s pjesnikom Du Fuom.

Sačuvano je preko 100 njenih pjesama.

Po njoj je nazvan Hsueh T'ao, jedan od krater na Veneri.

## Izvori

* Ma, Maoyuan, "Xue Tao" . *[[Enciklopedija Kine|Encyclopedia of China]]* (Chinese Literature Edition), 1st ed.
* "Xue Tao" from Other Women's voices, Translations of women's writing before 1700, last accessed June 4, 2007 
* Larsen, Jeanne, translator (1987). Brocade River Poems: Selected Works of the Tang Dynasty Courtesan Xue Tao. Princeton University Press. (with introduction and notes)
* Larsen, Jeanne, translator (2005). Willow, Wine, Mirror, Moon: Women's Poems from Tang China. BOA Editions, Ltd. (contains translations of seven more poems by Xue, with notes)
* Larsen, Jeanne (1983). The Chinese Poet Xue Tao: The Life and Works of a Mid-Tang Woman. (unpublished doctoral dissertation, University of Iowa)

## Vanjske veze
* Translation of poetry by Xue Tao
The Quick and the Dead

**The Quick and the Dead** je engleska fraza koja doslovno znači ***Brzi i mrtvi***, ali u svom originalnom značenju se može prevesti kao "živi i mrtvi", a potiče od arhaičnog prijevoda Prve Petrove poslanice u anglikanskom molitveniku *[[Book of Common Prayer]]* iz 1549. Svoje pravilno značenje je kasnije dobila u žanru vesterna u kontekstu motiva revolveraških dvoboja u kojima preživljavaju oni koji su "brzi" na obaraču. 

Korištena je kao naslov sljedećih djela

* *The Quick and the Dead*, roman iz 1943. čiji je autor Ellery Queen
* The Quick and the Dead (zbirka), zbirka priča čiji je autor Vincent Starrett, izd. 1965
* *The Quick and the Dead*, roman čiji je autor Louis L'Amour, izd 1973.
** The Quick and the Dead (1987 film), TV-film rež. Robert Day, temeljen na L'Amourovom romanu
* *The Quick and the Dead*, roman čiji je autor Zebulon Vance Wilson, izd. 1986.
* The Quick and the Dead (1963 film), rež. Robert Totten; ul. Victor French i Majel Barrett
* The Quick and the Dead (1978 film), dokum. film, rež. Claude Du Boc 
* The Quick and the Dead (1995 film), rež. Sam Raimi
* *The Quick and the Dead*, roman čiji je autor Joy Williams, izd. 2000.
Men of Honor

***Men of Honor*** je američki igrani film snimljen 2000. godine u režiji Georgea Tillmana Juniora. Radnja se temeljila na istinitim događajima, odnosno opisivala nastojanja crnog mornara Carla Brasheara (koga u filmu tumači Cuba Gooding, Jr.) da postane pripadnik elitnih ronilačkih jedinica američke mornarice, pri čemu se morao suprostaviti tadašnjim rasističkim predrasudama.

Film je u Hrvatskoj distribuiran pod naslovom ***Časni ljudi***, a u Srbiji pod naslovom ***Ljudi od časti***.

## Uloge
* Robert de Niro - Lezli V. "Bili" Sandej
* Kjuba Guding Mlađi - Karl Brašir
* Šarliz Teron - Gven Sandej
* Indženu Elis - Džo
* Hal Holbruk - kapetan "gospodin Papi"
* Majkl Rapaport - Snouhil
* Pauers But - kapetan Pulman
* Dejvid Kit - kapetan Hartigan
* Holt Makalani - MM1 Dilan Rork
* Džošua Lenard - PO2 Timoti Daglas Ajzert
* Denis Trautman - Buts
* Džošua Fajnman - Dubojs
* Tio Nikolas Pagones - Melegrano
* Rajan Hani- Surveyor 2nd Yarmouth
* Dejvid Konrad - Lt./Cmdr./kapetan Henks

## Reference

## Vanjske veze
* 
* 
*
Larry Flynt

**Larry Claxton Flynt, Jr.** (1. novembar 1942 - 10. februar 2021) je američki izdavač i predsjednik Larry Flynt Publications (LFP), koji uživa status najpoznatijeg pornografskog tajkuna na svijetu, odnosno jedne od najuticajnijih osoba industrije zabave za odrasle. Osnovao je časopis *[[Hustler]]*, na temelju koga je izgradio tokom decenija izgradio poslovni imperij koji uključuje produkciju pornografskih filmova i TV-kanala. 1978. je postao žrtvom atentata, nakon koga je ostao doživotno paraliziran od struka nadolje. Poznat je i po brojnim sudskim procesima 1970-ih i 1980-ih vezanim uz sadržaj njegovih medija, kao i po tome što je sebe nastojao opisati kao borca za slobodu govora te uzeo aktivnog učešća u političkom životu SAD.

Njegov život je godine 1996. postao predmetom biografskog filma *[[The People vs. Larry Flynt]]* u kome je njegov lik tumačio Woody Harrelson.

## Izvori

## Literatura
* Flynt, Larry and Ross, Kenneth *An Unseemly Man: My Life As A Pornographer, Pundit And Social Outcast* (1996) 

## Vanjske veze

* Official Hustler website
* Official Hustler Magazine website
* Official website 
* HustlerWorld.com – Official Hustler News website
*
A Perfect Murder

***A Perfect Murder*** (***Savršeno ubistvo***) je američki filmski triler snimljen 1998. godine u režiji Andrewa Davisa sa Michaelom Douglasom, Gwyneth Paltrow i Viggom Mortensenom u glavnim ulogama. Predstavlja remake klasičnog Hitchcockovog trilera *[[Dial M for Murder|Nazovi M radi ubistva]]*, odnosno temelji se na kazališnom komadu Fredericka Knotta koji mu je bio predložak. Protagonist je njujorški burzovni mešetar (Douglas) koji, zapavši u financijske probleme, odluči likvidirati svoju bogatu suprugu (Paltrow) a zločin naručiti od njenog ljubavnika (Mortensen) koga je uspješno ucijenio. Dobio je pomiješane kritike, ali je zato ostvario solidan komercijalni uspjeh.

## Uloge

## Zarada
Film je u SAD zaradio 67.629.105 dolara.
* Zarada u inostranstvu - 60.400.000 dolara
* Zarada u svetu - 128.038.368 dolara 

## Lokacije snimanja
* Njujork (SAD)
* Nju Džerzi (SAD)

## Reference
The Prophecy

***The Prophecy*** je američki fantasy/horor film koga je 1995. po vlastitom scenariju režirao Gregory Widen. Protagonist filma je policijski detektiv (koga tumači Elias Koteas) koga istraga upetlja u rat koji se na nebu vodi između anđela. Film je doživio veliki uspjeh i potakao snimanje franšize od još četiri nastavka.

## Uloge

## Vanjske veze
* 
* 
*
The Quick and the Dead (film, 1995)

***The Quick and the Dead*** je američki vestern film iz 1995. koga je režirao Sam Raimi. Radnja je smještena godine 1878. u gradić Redemption gdje dolazi tajanstvena Dama (koju tumači Sharon Stone), žena-revolveraš koja se namjerava natjecati na krvavom turniru revolveraša koji je organizirao okrutni gazda grada John Herrod (koga glumi Gene Heckman). Film je doživio fijasko na kino-blagajnama, ali su kritike bile prilično dobre, naglašavajući kako je Raimijev film predstavljao rijedak homage klasičnim spaghetti westernima Sergia Leonea.

Na prostoru bivše Jugoslavije je prikazivan pod naslovom ***Brzi i mrtvi***.

## Uloge

## Lokacije snimanja filma
* Arizona (SAD)
* Tuson (Arizona, SAD

## Zarada
* Zarada u SAD - 18.636.537 $

## Izvori

## Vanjske veze
* 
* 
* 
*
The People vs. Larry Flynt

**Narod protiv Larija Flinta** () je američki igrani film iz 1995. koji je režirao Miloš Forman. Po žanru je biografski, i radnja opisuje život i karijeru vlasnika časopisa *[[Hustler]]* i pornografskog magnata Larija Flinta (koga glumi Vudi Harelson), odnosno njegove stalne sukobe sa zakonom koji će kulminirati znamenitom parnicom protiv propovednika Džerija Folvela koja je završila na Vrhovnom sudu. Film nije imao komercijalnog uspeha, ali je dobio pohvalne kritike i nekoliko prestižnih nagrada.

## Radnja filma
## Uloge

## Nagrade
## Lokacije snimanja
* Los Anđeles (Kalifornija, SAD)
* Memfis (Tenesi, SAD)
* Oksford (Misisipi, SAD)

## Reference

## Vanjske veze
* 
* 
* 
* 
*
Lokalni izbori u Hrvatskoj 1990.

**Izbori za skupštine općina** u tadašnjoj SR Hrvatskoj su održani 22. travnja i 6. svibnja 1990. godine, istovremeno sa prvim višestranačkim izborima za Sabor. Slično kao i u slučaju izbora za Sabor, ustavne promjene koje je Sabor SRH donio u veljači 1990. godine su omogućili višestranačke, neposredne i tajne izbore s više kandidata, ali su dotadašnji upravni sustav, temeljen na jugoslavenskom samoupravnom socijalizmu ostavili netaknutim; s obzirom da ispod republike nije postojala niža razina osim općina (s izuzetkom Gradske zajednice općina Zagreb), lokalna razina se odnosila jedino na općine, odnosno birani su vijećnici u općinskim skupštinama koji su potom trebali izabrati lokalnu vlast na čelu sa predsjednicima skupštine i predsjednicima izvršnih vijeća skupštine (općinske vlade). Svaka od općinskih skupština se sastojala od tri vijeća - Vijeća mjesnih zajednica, Društveno-političkog vijeća i Vijeća udruženog rada.

Izborni sustav je bio isti kao i na republičkoj/državnoj razini - dvokružni većinski. Svaka od mjesnih zajednica je tvorila posebnu izbornu jedinicu; u Društveno-političkim vijećima su izborne jedinice podijeljene prema teritorijalnom, a u Vijećima udruženog rada po kriteriju djelatnosti. U svakoj od izbornih jedinica se birao po jedan kandidat; onaj koji bi dobio više od 50+1 % palih glasova (apsolutna većina) bi bio izabiran u prvom krugu; ako se to ne bi dogodilo, u drugi krug su se kvalificirali ulazili kanidadti s više od 7 % glasova, i tada bi pobjeđivao kandidat s najviše glasova (relativna većina).

Rezultati izbora po općinama su uglavnom odgovarali rezultatima izborima za Sabor - HDZ je osvojio većinu u Zagrebu i u većini mjesta s hrvatskom većinom, dok je dotada vladajući SKH-SDP osvajao većinu vijećnika u mjestima sa srpskom većinom ili etnički miješanim sredinama, odnosno u Rijeci, Istri i pojedinim dijelovima Dalmacije. U nekim slučajevima su se rezultati razlikovali, uglavnom zbog toga što se neke od velikih stranaka nisu do izbora uspjeli etablirati i osnovati lokalne podružnice, što je uključivalo čak i HDZ; umjesto njih su se vladajućem SKH-SDP suprostavili nezavisni kandidati odnosno lokalne i regionalne stranke.

Nekoliko mjeseci nakon izbora je SKH-SDP izgubio veliki broj svojih općinskih vijećnika, koji su zbog etničkih napetosti koja će eskalirati u rat 1991. godine, ovisno o svojoj nacionalnosti počeli prelaziti u HDZ, odnosno Srpsku demokratsku stranku. Neke od skupština izabranih 1990. godine su formalno prestale raditi uslijed rata i prelaska vijećnika na stranu RSK, a ostalima je mandat prestao kada su početkom 1993. održani lokalni i regionalni izbori, prvi u nezavisnoj Hrvatskoj i po novom upravnom ustrojstvu.
William Le Baron Jenney

**William Le Baron Jenney** (25.09.1832&mdash;14.06.1907) bio je američki arhitekta i inženjer poznat po tome što je 1884. projektovao prvi neboder i te je nazvan "ocem američkog nebodera". Ta zgrada bila je projektovana u sistemu čeličnih ramova. Imala je devet spratova, a porušena je 1929. godine. Po uzoru na nju kasnije su projektovali mnogi arhitekti, kao što su Louis Sullivan, William Holabird, Daniel Burnham i John Wellborn Root. Važna odlika ovog pravca, Osim metalnog skeletnog konstruktivnog sistema, jeste takozvani "čikaški prozor", koji se i danas često koristi u Americi. Čikaška škola arhitekture postavila je temelje modernoj arhitekturi i izgradnji solitera.

Jenney se 1998. godine našao na 89. mestu u knjizi *1.000 godina, 1.000 ljudi: rang-lista muškaraca i žena koji su oblikovali milenij* *(1,000 Years, 1,000 People: Ranking the Men and Women Who Shaped the Millennium)*.

## Reference
Infant

**Infante** (masculinum) **infanta** (femininum) je titula koja se davala djeci španjolskih i portugalskih monarha od 13. vijeka, sinovi su nosili titulu *Infante*, a kćeri i žene sinova *Infanta*.

Od vladavine španjolskog kralja Juana I. ustalilo se pravilo da najstariji sin prijestolonasljednik nosi titulu *princ od Asturije* (príncipe de Asturias), a ne *Infante*. Nešto slično usvojili su i Portugalci, kod njih je prijestolonasljednik nosio titulu *princ od Brazila* (príncipe de Brasil)  sve dok Brazil nije postao nezavisna zemlja 1822.

U Španjolskoj kralj može dati titulu *infante (infanta)* i drugim članovima kraljevske porodice, iako mu nisu djeca.

Sama riječ *infante (infanta)* i na španjolskom i na portugalskom znači jednostavno dijete.
## Napomene

## Vanjske veze
* Infante sa portala Encyclopædia   Britannica
Mirko Petrović

**Mirko Petrović** (Njeguši, 19. avgust 1820 — Cetinje, 20. jul 1867) je bio crnogorski vojvoda, diplomata, pjesnik, stariji brat kneza Danila, a otac kralja Nikole. Mirko Petrović se proslavio nakon pobjede nad Turcima u bici na Grahovcu 1. maja 1858. u kojom je zapovijedao crnogorskom vojskom.

## Biografija
Mirko Petrvić se rodio u Njegušima kraj Cetinja 19. avgusta 1820. u porodici Stanka i Krstinje Petrović Njegoš. Po ocu je unuk Stijepa Petrovića Njegoša, brata crnogorskog vladike Petra I Petrovića Njegoša. Njegov mlađi brat je bio knez Danilo Petrović Njegoš. Pored njega, Mirko je imao još jednog brata i četiri sestre. Mirko Petrović se oženio Stanom Martinović 7. novembra 1840. i u braku sa njom je dobio sina Nikolu, budućeg kneza i kralja Crne Gore, i kćerke Anastaziju i Mariju.

Za vrijeme Omer-pašinog napada na Crnu Goru, Petrović se s malom četom Crnogoraca zatvorio u Ostroški manastir i odolio turskoj nadmoći poslije višednevne opsade.

Od 1857. do svoje smrti Mirko Petrović je bio predsjednik Crnogorskog senata.

Poslije novog turskog pohoda i crnogorske pobjede u bici na Grahovcu, knjaz Danilo ga je odlikovao Grahovačkom medaljom i skupocjenom sabljom, kao i titulom velikog grahovskog vojvode.

Na unutrašnjem planu, njegov oštri režim izazvao mnoga nezadovoljstva, i znatno je doprinio ubistvu kneza Danila (1860) i odmetništvu Luke Vukalovića (1862). Poslije ubistva kneza Danila koji nije imao muškog nasljednika, crnogorski knez je postao Mirkov sin Nikola. Nikola je prvih godina upravljao je uz pomoć i saradnju svoga oca. Mirko je zbog optužbi da je umešan u ubistvo kneza Danila protjerao mitropolita crnogorsko-brdskog Nikanora Ivanovića u Rusiju.

Turska vlada je okrivljivala Mirka da je on glavni predstavnik ratničke stranke na Cetinju i da pobunjuje okolna srpska plemena u Hercegovini. Stoga je tražila 1862. godine da Petrović u miru napusti Crnu Goru, ali bezuspješno. Godine 1862. izbio je rat je sa Turskom. Rat je bio težak za Crnu Goru, ali se svršio časnim mirom. Posredovanjem velikih sila taj je zahtjev kasnije napušten.

Mirko Petrović je 1864. osnovao Založnicu crnogorsku, prvu finansijsku instituciju u Crnoj Gori.

Mirko je do svoje smrti 1867. ostao siva eminencija u Crnoj Gori. Umro je na Cetinju 20. jula 1867. od kolere.

## Vanjske veze
*"Ko je bio vojvoda Mirko: Veliki ratni pobjednik i spasilac moštiju sv. Vasilija Ostroškog" 

## Književni rad
Vojvoda Mirko bio je odličan pjevač uz gusle i opjevao je sva znamenitija djela svojih junaka u borbama s Turcima. Te su pjesme prikupljene pod imenom *„[[Junački spomenik]]“*, i objavljene 1864. na Cetinju koja slave crnogorske pobjede.

## Literatura
* Tekst Veselina Čajkanovića iz Narodne eciklopedije, 1927 god.
Siva eminencija

**Siva eminencija** (od francuskog *éminence grise*) je izraz koji se upotrebljava za osobu koja nezvanično drži vlast, naročito preko nekog drugog lica, najčešće u tajnosti ili privatno, ili za moćnog savjetnika.

## Etimologija

Izraz je dobio naziv po nadimku francuskog monaha i diplomate po imenu Fransoa Žozef di Tremble (*François Joseph du Tremblay*), poznatijem kao **Pere Žozef** (*Père Joseph*), prisnog prijatelja kardinala Rišeljea (*Armand Jean du Plessis de Richelieu*), zvanog *Éminence rouge* (crvena eminencija); prema bojama njihove odjeće.

## Reference
Sasina (Sanski Most)

**Sasina** je naseljeno mjesto u Bosni i Hercegovini međuentitetskom linijom podijeljeno između opštine Sanski Most koja pripada entitetu Federacija Bosne i Hercegovine i opštine Oštra Luka koja pripada entitetu Republika Srpska. Prema popisu stanovništva iz 1991. u naselju je živjelo 1.054 stanovnika.

## Stanovništvo

## Napomene

## Reference

## Izvori
* Knjiga: „Nacionalni sastav stanovništva - Rezultati za Republiku po opštinama i naseljenim mjestima 1991.“, statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.
* internet - izvor, "Popis po mjesnim zajednicama" - http://www.fzs.ba/Podaci/nacion%20po%20mjesnim.pdf 

## Vanjske veze

* Mape, aerodromi i vremenska situacija lokacija (-{Fallingrain}-)
* Gugl satelitska mapa (-{Maplandia}-)
Virginia Madsen

**Virginia Madsen** (11. septembar 1961 -) je američka glumica. Postala je poznatom sredinom 1980-ih kao prostagonistica filma *[[Electric Dreams]]* i ulogom princeze Irulan u Dune, a kasnije privukla pažnju nizom provokativnih nastupa u trilerima krajem 1980-ih i početkom 1990-ih. Kasnije je imala zapažen nastup u u filmu *[[Sideways]]* za koji je nominirana za "Oscara".

Njen brat je znameniti glumac Michael Madsen.

## Reference

## Vanjske veze

* 
* 
* 

* Virginia Madsen interview regarding The Astronaut Farmer-The Number 23 
* Virginia Madsen discusses A Haunting in Connecticut with Knight at the Movies
Đavolji advokat

**Đavolji advokat** ili **vražji odvjetnik** () je izraz kojim se opisuje ličnost koja u nekoj raspravi iznosi kontra-argumente nekom stavu iako se sa njim možda i načelno slaže. Pri tome je njegova svrha, odnosno dužnost, da izazove ili produbi raspravu, odnosno pronađe sve slabosti, proturječnosti ili nesavršenosti u početnom stavu kako bi se donijela što kvalitetnija i ispravnija odluka.

## Postanak

U prošlosti, tijekom kanonizacijskog procesa u Rimokatoličkoj Crkvi, **promicatelj vjere** (latinski: *promotor fidei*) ili **vražji odvjetnik** (latinski: *advocatus diaboli*), bio je kanonik zaposlen od strane Crkve sa svrhom da se svađa i uporno raspravlja **protiv** kanonizacije samoga kandidata za kanonizaciju (proglašenja svetim). Upravo je njegov posao bio uporni skeptični pogled na kandidaturu za kanonizaciju, pronalaženje rupa u evidencijama i raspravljanje o bilo kojem čudu koje je navodno kandidat za kanonizaciju učinio, navodeći zemaljske i opipljive dokaze. Posao vražjeg odvjetnika bio je suprotan od Božjeg odvjetnika, čiji je posao bilo argumentiranje u korist kandidata za kanonizaciju.

Službeni ured vražjeg odvjetnika osnovan je 1587. godine i ukinut tek 1983., za što je zaslužan papa Ivan Pavao II. Ukinuće ureda vražjeg odvjetnika osobno je pomoglo procesu kanonizacije brojnih kandidata; Ivan Pavao II. je osobno proglasio svetim više od petsto, a beatificirao više od 1.300 kandidata tijekom svoga papinstva. Usporedbe radi, ostale pape su u čitavom 20. stoljeću proglasili svetim samo 98 kandidata ukupno.

Takav dramatični porast ukazao je da je ured đavoljeg odvjetnika služio kao sredstvo za smanjivanje broja svetaca kompliciranjem procesa kanonizacije. Još su aktivne rasprave o korisnosti ureda vražjeg odvjetnika čiji je posao bila briga i osporavanje procesa, tako da je svetaštvo teško ostvarivano. Potrebno je istaknuti da u kontroverznim slučajevima Vatikan i dalje može neslužbeno tražiti kritike i *rupe* u procesu. Britanski kolumnist Christopher Hitchens je zamoljen da 2002. godine svjedoči protiv kanonizacije Majke Tereze, što je sam Hitchens kasnije opisao kao da je bio zadužen "*da predstavlja vraga pro bono*" (za opće dobro, tj. bez nadoknade).

## Izvori

## Vanjske veze

* Članak iz Katoličke enciklopedije 1911.
Đavolji advokat (razvrstavanje)

**[[Đavolji advokat]]** ili **vražji odvjetnik** () je izraz za kanonskog advokata Rimokatoličke crkve čija je dužnost voditi raspravu protiv kanonizacije ili beatifikacije neke osobe; u širem značenju svaka osoba koja uzima suprotan stav u raspravi iz proceduralnih razloga i radi donošenja kvalitetne odluke/zaključka. Također može označavati:

* ''The Devil's Advocate'' (film), američki igrani film iz 1997. godine, distribuiran pod naslovom *Đavolji advokat*;
* Giovanni Di Stefano (poslovni čovjek), italijanski pravnik i poslovni čovjek, poznat kao branitelj Sadama Huseina
* Jacques Vergès, francuski advokat poznat po obranama notornih terorista i ratnih zločinaca
The Devil's Advocate (film)

***The Devil's Advocate*** je američki horor film snimljen 1997. u režiji Taylora Hackforda. Scenario, koji su napisali Jonathan Lemkin i Tony Gilroy, se temelji na istoimenom romanu Andrewa Neidermana, te kao inspiraciju koristi motive Miltonovog epa *[[Paradise Lost|Izgubljeni raj]]*. Protagonist je Kevin Lomax, mladi i uspješni advokat sa Floride (koga tumači Keanu Reeves), koji se sa ženom Mary Ann (koju tumači Charlize Theron) seli u New York kako bi dobio posao u bogatoj i uticajnoj advokatskoj firmi koju vodi dijabolični John Milton (koga glumi Al Pacino). Film je dobio uglavnom pozitivne kritike te dobar uspjeh na kino-blagajnama, i dosta pridonio da se Charlize Theron etablira u punokrvnu holivudsku zvijezdu.

## Uloge

## Zarada
Film je u SAD zaradio 60.944.660 $.
* Zarada u inostranstvu - 92.000.000 $
* Zarada u svetu - 152.944.660 $

## Izvori

## Vanjske veze
* 
*
Danny Trejo

**Daniel "Danny" Trejo**, (Echo Park, Kalifornija,16. svibnja 1944.), je američki glumac. Postao je poznat tumačeći epizodne uloge snagatora, grubijana i "tvrdih momaka" u akcijskim filmovima. Sa vremenom je postao stalni suradnik redatelja Roberta Rodrigueza koji mu je povjerio rijetku naslovnu ulogu u filmu *[[Machete (film)|Machete]]*.

## Biografija
Trejo je odrastao u kriminalnom miljeu kao član uličnih bandi i bio je ovisnik o drogama. Ta ovisnost utjecala je na činjenicu da ga je policija hapsila nekoliko puta još kao tinejdžera. Tijekom izdržavanja zatvorske kazne u zatvoru San Quentin počinje se baviti boksom i postaje vremenom profesionalni boksač. Učestvovao je u programu Anonimnih narkomana za odvikavanje od droga. Na jednom od ovih sastanaka upoznaje mladića koji je imao kontakte u filmskoj industriji i koji mu pomaže dobiti ulogu u filmu Andreja Konchalovskog *[[Runaway Train]]*, što je bio uvod u njegovu filmsku karijeru.

## Filmografija (izbor)
* *Death Race 2* (2011.)
* *Depredadores* (2010.)
* *[[Machete]]* (2010.)
* *Saint John of Las Vegas* (2009.)
* *Fanboys* (2008.)
* *Smiley Face* (2007.)
* *Grindhouse* (2007.)
* *Halloween* (2007.)
* *The Devil's Rejects* (2005.)
* *The Crow: Wicked Player* (2005.)
* *Anchorman: The Legend of Ron Burgundy* (2004.)
* *[[Once Upon a Time in Mexico]]* (2003.)
* *Spy Kids 3-D: Game Over* (2003.)
* 'The Salton Seal* (2002.)
* *Spy Kids 2: The Island of Lost Dreams* (2002.)
* *13 Moons* (2002.)
* *Bubble Boy* (2001.)
* *Spy Kids* (2001.)
* *Animal Factory* (2000.)
* *Reindeer Games* (2000.)
* *Van Damme's Inferno* (1999.)
* *The Replacement Killers* (1998.)
* *Six Days Seven Nights* (1998.)
* *Con Air* (1997.)
* *Anaconda* (1997.)
* *From Dusk Till Dawn* (1996.)
* *Desperado* (1995.)
* *Heat* (1995.)
* *Blood In, Blood Out* (1993.)
* *Runaway Train'' (1985.)

## Vanjske veze
* 
* Profil na Myspace stranici
William Fichtner

**Vilijam Edvard Fikner** (; rođen 27. novembra 1956. u Njujorku, u SAD) je američki glumac nemačkog porekla.

Prvi nastup na televiziji je imao u seriji *[[As The World Turns]]* u kojoj je između 1987. i 1993. igrao ulogu Džoša Snajdera. Potom slede male uloge u malim serijama. Godine 2004. se priključio glumačkoj ekipi u drugom serijalu američke serije*[[Bekstvo iz zatvora (TV serija)|Bekstvo iz zatvora]]*, kao specijalni agent FIB, Aleksander Mahon.

Fikner je po drugi put oženjen. Iz prvog braka ima jednog sina, Sama. Od 1998. godine, oženjen je sa Kimberli Kalil sa kojom ima drugog sina (Vangel).

Od 2003. godine, Fikner je ambasador američke zajednice za multipla sklerozu.

Pozajmio je svoj glas Kenu Rosenbergu u igri GTA Vajs Siti.

## Vanjske veze
* Vilijam Fikner na vebsajtu IMDb 
* Zvanični vebsajt obožavalaca Fiknera
Tom Sizemore

**Thomas Edward "Tom" Sizemore, Jr.** (29. novembar 1961 - ) je američki filmski i televizijski glumac. 1990-ih je postao poznat nizom epizodnih, ali zapaženih uloga u filmovima kao što su *[[True Romance]]*, *[[Natural Born Killers]]*, *[[Strange Days (film)|Strange Days]]* i *[[Saving Private Ryan]]*, te je dobio glavnu ulogu u filmu *[[Relic (film)|Relic]]* te TV-seriji *[[Robbery Homicide Division]]*. Snimanje serije je 2002. prekinuto, a što je sam Sizemore objasnio eskalacijom vlastitih problema sa ovisnošću o alkoholu i narkoticima, uključujući sudski proces za premlaćivanje bivše djevojke Heidi Fleiss. Buran privatni život koji je uključio na Internetu distribuiran snimak seksualne orgije sa prostitutkama je Sizemore pokušao smiriti odlascima na klinike za odvikavanje; neke od tih napora je dokumentirao u reality serijama, uključujući *[[Shooting Sizemore]]*.

## Izvori

## Vanjske veze
* 
*
Fantom (film)

**Fantom** (*Phantom*) je naslov sljedećih filmova:
* Phantom (1922 film), njemački nijemi film, rež. F. W. Murnau
* The Phantom (1931 film), američki igrani film, rež. Sheldon Lewis
* The Phantom (1996 film), američki igrani film, ul. Billy Zane & Kristy Swanson, rež. Simon Wincer
* Phantom (2002 film), indijski film na malajamu, rež. Biju Varkey
* The Phantom (miniserija), kanadska mini-serija iz 2010. godine
The Phantom (film, 1996)

***The Phantom*** (na srpskohrvatskom jezičnom području distribuiran pod naslovom ***Fantom***) je američki igrani film koji je 1996. režirao Simon Wincer. Predstavlja ekranizaciju popularnog istoimenog stripa o maskiranom borcu za pravdu, a naslovnu ulogu tumači Billy Zane. Radnja je smještena u 1939. godinu i prati napore Keitha Walkera alias "Fantoma" koji, nastojeći zaštititi zemlju Bengaliju od pirata i drugih zlikovaca, dolazi u sukob sa beskrupuloznim bogatašem željnim izvora tajanstvene moći. Film je imao uglavnom loše kritike i propao na kino-blagajnama, ali je, s druge strane, imao iznenađujuće dobre rezultate u video-distribuciji, pa se neko vrijeme govorilo i o nastavku.

## Vanjske veze
* 
* 
* 
* Roger Ebert review 
* Time Out review
* Billy Zane talks about The Phantom 
* The Phantom at the National Film and Sound Archive
Absolute Power (film)

***Absolute Power*** je američki filmski triler snimljen 1997. godine u režiji Clinta Eastwooda koji u njemu tumači glavnu ulogu. Scenario je napisao William Goldman na osnovu istoimenog romana Davida Baldaccija. Protagonist je ostarjeli profesionalni provalnik Luther Whitney koji prilikom jedne provale postane svjedokom ubistva koje je počinio američki predsjednik (koga tumači Gene Hackman), te poslije toga postane metom ubica u službi najmoćnijeg čovjeka na svijetu. Film je doživio komercijalni neuspjeh i mlake kritike.

Film je u Srbiji distribuiran pod naslovom ***Apsolutna moć***, a u Hrvatskoj pod naslovom ***Neograničena moć***.

## Uloge

## Vanjske veze
* 
* 
*
Scott Glenn

**Theodore Scott Glenn** (26. januar 1942 -) je američki filmski i televizijski glumac. Često tumači uloge vojnika ili osoba od autoriteta, a karijeri mu se ističe lik astronauta Alana Shepparda u filmu *[[The Right Stuff (film)|The Right Stuff]]* i agenta Willa Grahama u filmu *[[The Silence of the Lambs (film)|Kad jaganjci utihnu]]*.

## Vanjske veze
* 
* 
* 
* 
*
Laura Linney

**Laura Leggett Linney** (5. veljače 1964.), priznata američka filmska glumica. Osvajačica Emmya i nominacije za Oscar.
Rodila se u New Yorku, kao kći Ann Perske(djevojački Leggett), medicinske sestre u bolnici za rak i Romulusa Linneya, dobro poznatog profesora i dramatičara.
Pradjed joj je bio veliki republikanski kongresmen.
Ima polusestru Susan, iz očevog drugog braka.
Nakon što je maturirala 1982., odlazi na Sveučilište Northwestern , a potom prelazi na sveučilište Brown, gdje diplomira umjetnost 1986. Poslije toga odlazi na gotovo mitološku školu Julliard.

Karijeru je počela 1990-ih, isprva u manjim ulogama, a onda su došli zahtjevniji poslovi i veće uloge nasuprot već priznatim glumcima. Među ranim filmovima su "Apsolutna moć","Iskonski strah", i "Život Davida Galea".
Talent za komediju pokazala je u filmu "Zapravo ljubav".
Za ulogu supruge Alfreda Kinseya nominirana je za nagradu Oscar.
Emmye je pokupila 2002. i 2004. godine.
Dosad je snimila 30 filmova.
Bila je udana za Davida Atkinsa od 1995. do 2000. godine, ali se od njega rastala. Nema djece. Trenutno je zaručena.

## Vanjske veze

* 
* 
* Laura Linney  na TV.com
* Mr. Skin info on Laura Linney
* MovieHole interview  (September 8, 2005)
* BlackFilm interview (August, 2005)
* Sight Unseen interview, conducted by Romulus Linney  (2004)
* Combustible Celluloid interview  (February 17, 2003)
* Hollywood.com interview (January 3, 2001)
The Firm (film, 1993)

***The Firm*** je američki igrani film snimljen 1993. godine u režiji Sidneya Pollacka. Radnja se temelji na istoimenom romanu Johna Grishama, a protagonist je mladi i perspektivni pravnik Mitch McDeere (koga tumači Tom Cruise), koji se nakon harvardske diplome sa ženom seli u Memphis prihvativši ponudu za posao u bogatoj advokatskoj firmi, koja je, zapravo, tek paravan za mafijaške aktivnosti. Film je doživio veliki uspjeh, predstavljajući prvu po redu ekranizaciju Grishamovog opusa nakon čega je Grisham postao jedan od najpopularnijih književnika u Hollywoodu.

U Hrvatskoj je prikazan pod naslovom ***Tvrtka***, a u Srbiji pod naslovom ***Firma***.

Godine 2012. je snimljen nastavak u obliku istoimene TV-serije sa Joshom Lucasom u glavnoj ulozi.

## Uloge

## Vanjske veze
* 
* 
* 
* "The Firm: Blu-ray Review" at HD-Report
Karina Lombard

**Karina Lombard** () je američka glumica i bivša manekenka, rođena 21. januara 1969. godine na Tahitiju. Otac joj je aristokrat ruskog porekla, a majka bolničarka rodom iz indijanskog naroda Lakota. Nakon manekenske karijere, u kojoj je nastojala koristiti svoj "egzotični" izgled, počela je nastupati u filmovima. Njena najpoznatija uloga je Marina Ferer u TV-seriji *[[The L Word]]*.

## Filmografija

## Vanjske veze
* 
* Website
* Facebook
* Twitter
Witness (film, 1985)

***The Witness*** (u bivšoj Jugoslaviji distribuiran pod naslovom ***Svjedok***) je američki igrani film snimljen 1985. godine u režiji Petera Weira. Naslovni lik filma je 9-godišnji amiški dječak koji je prilikom posjeta Philadelphiji postane svjedokom ubistva, a protagonist policijski detektiv (Harrison Ford) koji ga nastoji zaštititi od ubica za koje se ispostavi da su njegove korumpirane kolege. Iako je bio vrlo atipičan za tadašnju Fordovu karijeru, doživio je veliki uspjeh, dijelom zato što je široj publici prvi put pokazao "egzotični" svijet Amiša. Nagrađen je Oscarom za najbolji originalni scenarij.

## Uloge

## Reference

## Vanjske veze

*
Amiši

**Amiši** (njemački: *Amische*) su pripadnici konzervativne kršćanske grupe u Sjevernoj Americi, poznate kao Stari red amiške menonitske crkve. Amiši su se pojavili u periodu 1693. - 1697. kao sljedbenici Menonitskog starješine Jakob Ammanna (1644?-oko 1730). Sljedbenici su Anabaptizma radikalnog ogranaka Lutherove reformacije.

Preseljenje u Sjevernu Ameriku i asimilacija učinili su da Amiša više nema u Europi. Naselili su se u Pennsylvaniji u 18. stoljeću. Poslje 1850. raspali su se na Stari (tradicionalni) i Novi red (danas menonitske crkve). Amiši starog reda sada žive u Pennsylvaniji, Ohiu, Indiani, Iowi, Ilinoisu i Kanzasu. Odrasli koriste i primaju formalno članstvo u crkvi između 17. i 20. godine. Bogosluženje u Pennsylvaniji se obavlja na nizozemskom (germanski dijalekt) i malo na engleskom. Iako su u teološkom pogledu slični menonitima, Amiši nose skromnu, staromodnu odjeću i odbacuju modernu tehnologiju, uključujući automobile i telefone.

## Povezano
* Svjedok (1985 film)

## Ostali projekti
David Strathairn

**David Russell Strathairn** (26. januar 1949 -) je američki glumac, koji je postao poznat po nizu karakternih, ali zapaženih uloga u brojnim holivudskim filmovima 1990-ih. Često je surađivao sa scenaristom/režiserom John Saylesom nastupajući u nizu njegovih filmova. Najzapaženija uloga mu je Edward R. Murrow u filmu *[[Good Night, and Good Luck]]* za koju je bio nominiran za Oscara.

## Reference

## Vanjske veze
* 
* 
* http://articles.latimes.com/2009/dec/12/entertainment/la-et-people-speak12-2009dec12
*
Judge Dredd (film)

***Judge Dredd*** je američki science fiction film snimljen 1995. u režiji Dannyja Cannona. Predstavlja ekranizaciju popularnih stripova o sucu Dreddu, čiji lik tumači Sylvester Stallone. Radnja je smještena u distopični svijet 3. milenijuma gdje je čovječanstvo prisiljeno živjeti u prenaseljenim mega-gradovima i gdje kao jedino rješenje za problem kriminala predstavljaju suci koji u sebi objedinjavaju funkcije policije, tužitelja, suca i krvnika. Film je doživio debakl i kod publike i kod kritike, te predstavljao veliko razočarenje kako za Stallonea, tako za poklonike originalnog stripa.

## Uloge

## Zarada
* Zarada u SAD - 34.693.481$
* Zarada u inostranstvu - 78.800.000$
* Zarada u svetu - 113.493.481$

## Vanjske veze
* 2000 AD film adaptations page
* 
* 
* 
* A Nostalgia Critic review
Mighty Joe Young (film, 1998)

***Mighty Joe Young*** je američki porodični film snimljen 1998. godine u režiji Rona Underwooda. Predstavlja remake istoimenog filma iz 1949. Naslovni protagonist je gorila koji je zbog rijetkih gena narastao do abnormalne veličine, a radnja prati napore djevojke Jill Young (Charlize Theron), koja se o njemu brinula od djetinjstva, da ga zaštiti od okrutnih lovokradica. Dobio je miješane kritike, ali je značajno podbacio na kino-blagajnama.

## Uloge

## Reference

## Vanjske veze
*
Diane Lane

**Dajana Lejn** () je američka glumica, rođena 22. januara 1965. godine u Njujorku (SAD). Postala je poznata već kao tinejdžerka sa filmom *[[Mala romansa (film iz 1979)|Mala romansa]]*, da bi posle ostvarila niz zapaženih uloga u holivudskim filmovima. Najpoznatija joj je uloga preljubnice u filmu *[[Unfaithful (2002 film)|Neverna žena]]*, za koju je nominovana za nekoliko prestižnih nagrada.

## Filmografija

## Vanjske veze

*
Mighty Joe Young

**Mighty Joe Young** (na engleskom doslovno **Moćni Joe Young**) se može odnositi na:

* ''Mighty Joe Young'' (1949 film), Disneyev film iz 1949. godine
* ''Mighty Joe Young'' (1998 film), remake filma iz 1949. godine
* Mighty Joe Young (muzičar), blues muzičar
* originalni naziv za bend *[[Stone Temple Pilots]]*
Head in the Clouds

***Head in the Clouds*** je britansko-kanadski igrani film koga je 2004. režirao John Duigan po vlastitom scenariju. Radnja je smještena u Pariz 1930-ih i opisuje ljubavnu vezu raskalašene američke nasljednice (Charlize Theron) i idealističkog irskog studenta (Stuart Townsend) koju će pred iskušenja staviti moralne dileme izazvane sve većim jačanjem fašizma u tadašnjoj Evropi.

U Hrvatskoj je distribuiran pod naslovom ***Glava u oblacima***, a u Srbiji pod naslovom ***Na sedmom nebu***.

## Uloge

## Lokacije snimanja filma
* London (Engleska)
* Kembridž, (Engleska)
* Montreal, Kvebek (Kanada)
* Pariz (Francuska)

## Zarada
* Zarada u SAD - 398.278 $
* Zarada u inostranstvu - 2.958.074 $
* Zarada u 3.356.352 $

## Vanjske veze
* Official website 
*
Thomas Kretschmann

**Tomas Krečman** (nem. Thomas Kretschmann; rođen 8. 9. 1962. u Desauu, Nemačka) je nemački glumac.

Krečman je rođen u gradu Deasuu, u bivšoj Istočnoj Nemačkoj. Pre nego što je postao glumac, Krečman je trenirao plivanje. Sa devetnaest godina, posle jednomesečnog puta, prešao je u Zapadnu Nemačku, kako bi pobegao od tadašnjeg komunističkog režima. U nezgodi tokom leta iz Istoka, izgubio je deo prsta, ali ubrzo potom operativnim putem mu je uspešno prišiven. Krečmar je prešao četiri granice bez ičega sem pasoša i 100 dolara u džepu. Sa 25 godina, počinje da glumi u brojnim evropskim filmovima i televizijskim serijama.

1991. godine, Krečman je nagrađen Maks Opils nagradom za najboljeg mladog glumca u *Der Mitwisser*-u. Ostvario je veliku popularnost u svojoj zemlji. Svoj uspeh u Sjedinjenim Državama doživljava posle uloge u filmu “Pijanista”, režisera Romana Polanskog iz 2002. godine gde je igrao nemačkog kapetana Vilma Hozenfelda (Wilm Hosenfeld)

Nedavno je igrao u rimejku filma „King Kong” sa Adrijenom Brodijem, sa kojim je glumio i u “Pijanisti”.

Krečman trenutno živi i radi u Los Anđelesu sa devojokm Lenom. Imaju troje dece.

## Vanjske veze
* 
* Thomas Kretschmann Online 
* Nezvanični sajt Thomasa Kretschmanna
* Meksički sajt posvećen Tomasu Krečmanu
The Legend of Bagger Vance

***The Legend of Bagger Vance*** je američki igrani film snimljen 1931. godine u režiji Roberta Redforda. Scenario je napisao Jeremy Leven po istoimenom romanu Stevena Pressfielda. Radnja je smještena u Georgiu 1931. godine i pokazuje napore nekada obećavajućeg golf-igrača (Matt Damon), traumatiziranog iskustvima u prvom svjetskom ratu, da pobijedi na egzibicijskom meču, pri čemu će kao njegov mentor poslužiti tajanstveni crni caddy po imenu Bagger Vance (koga tumači Will Smith).

Film je doživio loše kritike i propao na kino-blagajnama, a kasnije je među crnim kritičarima došao na zao glas kao najeklatantniji primjer rasnih stereotipova u suvremenom Hollywoodu, odnosno zbog korištenja arhetipa *[[magični crnac|magičnog crnca]]*.

## Uloge

## References

## Vanjske veze
* 
* Buddhist interpretation of ''The Legend of Bagger Vance''
Steven Pressfield

**Stiven Presfild** (rođen septembra 1943. u Port of Spejnu, Trinidad) je američki romanopisac i autor mnogih filmova, uglavnom pisac vojnih istorijskih romana/fikcija smeštenih u klasičnoj antici. Njegova istorijska fikcija je dobro ispitana, ali zbog dramatičnog toka, Presfild možda promeni neke detalje, kao što je sled događaja, ili da koristi savremene uslove nesklada i imena mesta, izjavio je da je njegov cilj da pokuša da uhvati duh vremena.

Ognjena kapija zvanično je uvrštena u obaveznu literaturu za studente Vojne Akademije Sjedinjenih Država i Vojni institut u Virdžiniji. U septembru 2003. Sparta (danas sasvim malo naselje na mestu nekadašnje Leonidine kraljevine) proglašava Stivena Presfilda svojim počasnim građaninom.

## Dela
* Aleksandar - Vrline rata
* Plime rata
* Gates of Fire (*Vatrena vrata* u Hrvatskoj; *Ognjena kapija* u Srbiji)
* Legenda o Bageru Vensu
* Pohod na Avganistan

## Vanjske veze
* Zvaničan sajt Stivena Presfilda
* Naučiti iz mog života
Bill Paxton

**William (Bill) Paxton** [ˈwɪljəm bɪl ˈpækstən] (Fort Worth, 17. maja 1955. – Los Angeles, 25. februara 2017.), američki filmski glumac i režiser. Od 1980-ih se nametnuo nizom sporednih, ali upečatljivih uloga među kojima se ističe kolonijalni marinac Hudson u SF-filmu *[[Aliens]]*. Kasnije je počeo dobijati i glavne uloge, od kojih je među značajnijima poligamist Bill Henrickson u TV-seriji *[[Big Love (TV serija)|Big Love]]*.

## Vanjske veze

* 
* 
* 
* Bill Paxton  and Bill Paxton - Movie Director  at The Numbers
Joaquin Phoenix

**Joaquin Phoenix** (Joaq) (San Huan, Portoriko, 28. listopada 1974.), američki glumac.

Počeo je glumiti još kao dijete. Pokazao je sposobnost portretiranja međusobno vrlo različitih likova. Godine 1986., s deset godina, dobio je ulogu u filmu Spacecamp, a 1987. je glumio u Russkies uz svoju sestru Summer i Carole King. U filmu Rona Howarda "Roditelji" iz 1989. godine dobio je ulogu adolescenta, sina Dianne West.

Godine 1995. nakon dužeg prekida u snimanju, Phoenix je dobio pohvale za svoju glumu u filmu Gusa Van Santa Žena za koju se umire uz Nicole Kidman. Dvije godine kasnije glumio je uz Liv Tyler, Billya Crudupa i Jennifer Connelly u filmu Kako smo izmislili Abbotove. Iste godine glumio je uz Claire Danes, Seanna Penna i Jennifer Lopez u filmu Olivera Stonea Pogrešno skretanje. Radeći bez prestanka, 1998. glumio je u dva filma - Povratak u raj, gdje su mu partneri bili Anne Heche i Vince Vaughn te u Glinenim golubovima, gdje je ponovno udružio snage s Vaughnom. Sljedeće godine glumio je uz Nicolasa Cagea u filmu Joela Schumachera 8 milimetara.

Godina 2000. bila je ključna za Joaquina, jer je tijekom nje glumio u tri međusobno vrlo različita filma. Tumačio je ulogu Komoda u Gladijatoru Ridleya Scotta uz Russela Crowea, a dobio je nagrade National Board of Review, The Broadcast Films Critics Award i Blockbuster Award. Također je bio nominiran za nagradu Oscar, kao i za Zlatni globus. Iste godine glumio je uz Marka Wahlberga, Jamesa Caana, Faye Dunaway, Ellen Burstyn i Charlize Theron u filmu U ime pravde. Zatim se pojavio u Otrovnom peru markiza de Sadea uz Kate Winslet i Geoffreya Rusha, filmu koji je snimljen prema nagrađenoj drami Douglasa Wrighta o markizu de Sadeu. Godine 2002. dobio je ulogu u Misterioznim znakovima M. Night Shymalana - partner mu je bio Mel Gibson - a sljedeće godine sinkronizirao je glas "Kenaia" u animiranome filmu Legenda o medvjedu.

Godine 2003. M. Night Shymalan ga je ponovno angažirao u trileru Zaselak. Uslijedio je film Sirena za uzbunu, a 2005. glumio je u filmu Hod po rubu za u kojem je glumio legendarnog Johnnyja Casha. Za taj film osvojio je Zlatni globus i nominaciju za prestižnu nagradu Oscar.

## Vanjske veze

*
Monster (film, 2003)

***Monster*** je američki igrani film snimljen 2003. u režiji Patty Jenkins prema vlastitom scenariju. Radnja se temelji na stvarnim događajima, odnosno opisuje život Aileen Wuornos, prostitutke sa Floride koja je nedugo prije snimanja pogubljena kao prva žena-serijski ubica u modernoj američkoj historiji. Naslovnu ulogu tumači Charlize Theron, koja se za potrebe filma udebljala 15 kilograma i nosila protezu kako bi što vjernije prikazala njen lik. Za nju je dobila Oscar.

## Uloge

## Lokacije snimanja filma
* Kaselberi (Florida, SAD)
* Dejtona Bič (Florida, SAD)
* Kisimi (Florida, SAD)
* Orlando (Florida, SAD)
* Sanford (Florida, SAD)

## Zarada
* Zarada u SAD – 34.469.210 $
* Zarada u inostranstvu – 25.909.374 $
* Zarada u svetu – 60.378.584 $

## Vanjske veze
* 
* 
* 
* 
*
Christina Ricci

**Kristina Riči** () je američka glumica, rođena 12. februara 1980. godine u Santa Moniki (Kalifornija). Slavna je postala još kao dete u filmovima kao što je Porodica Adams, da bi 1990-ih imala uspešne nastupe u nezavisnim filmovima. Kasnije je nastupala i na televiziji.

## Filmografija

## Vanjske veze

* 
* Christina Ricci  News